
A siker kulcsa - Utazásközvetítők és tour operátorok összehasonlítása egy pályakezdő szemszögéből

Dolgozatom témája az utaztatók két fajtájának, az utazásszervezőknek és –közvetítőknek az összehasonlítása.
Tekintve, hogy a későbbiekben a turizmus ezen területén szeretnék dolgozni, fontosnak tartom megvizsgálni, hogy az utazási irodák mely formája a megfelelőbb igényeimnek, elképzeléseimnek. Témaválasztásomkor az sem volt elhanyagolható, hogy előzetes vizsgálataim folyamán arra a megállapításra jutottam, hogy ilyen aspektusból még nem történt a témában való kutatás.
Elemzésemet pénzügyi és szakmai szempontok szerint végzem, melyhez primer (interjú) és szekunder kutatásokat is használok.
Célom volt kideríteni, hogy valósnak bizonyul-e az a hipotézisem, miszerint a tour operátorok jövedelmezési szempontból vonzóbbak, viszont a közvetítőknél egyértelmű előny a szakmára való szélesebb rálátás, a szakmaiság.
Kutatásom során azonban olyan információk birtokába jutottam, amelyek egy ennél sokkal messzemenőbb következtetést engedtek levonni.



